6. Godkendelse af takstpolitik Favrskov Affald A/S (Åben)
 Tidl. politisk behandling
Forventet sagsgang
ØK, BY
Lovgrundlag
Miljøbeskyttelsesloven, affaldsbekendtgørelsen og 
affaldsaktørbekendtgørelse
SAGENS INDHOLD
Byrådet skal i denne sag tage stilling til ny takstpolitik for Favrskov Affald A/S. 
Formålet med takstpolitikken er at fastlægge, hvilke ydelser der skal tilbydes kunderne, og hvordan 
taksterne for de enkelte ydelser skal fastsættes. 
Byrådet skal behandle en ny takstpolitik som følge af den nye affaldssortering i 10 nye fraktioner, hvor 
lovgivningen, herunder miljøbeskyttelsesloven, affaldsbekendtgørelsen samt affaldsaktørbekendtgørelsen 
fastlægger krav og muligheder for afregning af de forskellige affaldsordninger. 
Bestyrelsen for Favrskov Affald A/S har behandlet takstpolitikken i maj 2022, og fremlægger nu 
takstpolitikken til behandling i Byrådet. Byrådet har på temamødet den 30. maj 2022 fået præsenteret og 
drøftet indholdet i takstpolitikken. 
Favrskov Kommune og Favrskov Affald A/S modtager af og til henvendelser omkring taksternes 
sammensætning. Det er hovedsageligt henvendelser fra boligforeninger, som mener, at taksterne burde 
differentieres i forhold til boligformer. Det gælder både taksterne i forhold til det genanvendelige affald og 
for brugen af genbrugspladserne.  
VURDERING
I henhold til ejerstrategien skal takstpolitikken kendetegnes ved åbenhed, gennemsigtighed og 
ansvarlighed i opkrævningen hos kunderne for de ydelser, der leveres fra Favrskov Affald A/S. 
Med det udgangspunkt foreslår Favrskov Kommune og Favrskov Affald A/S en ny takstpolitik, som fremgår 
af sagens bilag. Principperne for beregning af taksterne for de enkelte affaldsordninger er desuden 
opsummeret nedenfor. Afslutningsvis beskrives desuden de ordninger, som bortfalder. 
I forhold til den hidtidige takstfastsættelse udgår følgende:

Stefan Jepsen, affaldsbobler i det offentlige rum, samt afhentning af kompost på 
genbrugspladserne. 
Følgende ordninger ændres i forhold til den hidtidige takstfastsættelse:

Opkrævning af genbrugspladsgebyr for etageboliger og håndtering af affald fra arrangementer. 
Boliger
Restaffald og madaffald

Gebyret beregnes konkret efter den faktiske kapacitet (beholdervolumen og tømmefrekvens), der 
stilles til rådighed for den enkelte kunde. Denne beregningsmetode er obligatorisk efter lovgivningen.
[adresse]: EMN-2022-02825
Dok-ID: 3427438
Sagsbehandler: camil
Byråd
25. oktober 2022  19:00
[adresse]: EMN-2022-02825
Dok-ID: 3427438
Sagsbehandler: camil

Hvis en boligforening ønsker at anvende nedgravede beholdere, er etableringen af disse en 
egenfinansiering. Gebyret beregnes efter omkostninger ved krantømning samt behandling af det 
indsamlede affald.
Genanvendeligt affald
Håndteringen af genanvendeligt affald kan efter regler afregnes på to måder - dels efter kapacitet eller efter 
et gennemsnitsbaseret boliggebyr. 

Det foreslås, at der afregnes efter det gennemsnitsbaserede boliggebyr, således at alle ejendomme 
(enfamilieboliger, såvel som boliger i fællesbebyggelser) betaler det samme uanset kapacitet. Det vil 
sige, at der ikke betales ekstra, hvis man skal have ekstra kapacitet/øget tømningsfrekvens. Denne 
beregningsmetode skal understøtte borgerens incitament til at sorte deres affald. 
Genbrugsplads

Alle boliger, med undtagelse af etageboliger, afregnes et gebyr pr. bolig.

Etageboliger afregnes et gebyr svarende til 80 % af gebyret for øvrige boliger. Herved afspejler 
taksterne, hvad man gør i de fleste af vores nabokommuner i forhold til at reducere bidraget for 
etageejendomme.
Erhverv
Det bemærkes, at virksomhederne frit kan vælge, om de ønsker at anvende Favrskov Affalds ydelser eller 
en privat affaldsaktør.
Restaffald og madaffald

For erhverv afregnes restaffald og madaffald som for boliger ifølge lovgivningen.
Genanvendeligt affald

Favrskov Affald A/S skal afregne ydelsen til markedspris. I henhold til lovgivningen anses 
markedsprisen for at være Favrskov Affalds omkostninger til at levere ydelsen med et tillæg på 10 %.
Klinisk risikoaffald for erhverv

Der beregnes et gebyr, som dækker omkostningerne til afhentning af affaldet. Dette beregnes som et 
gennemsnitsgebyr baseret på de samlede omkostninger til indsamlingen.

Der beregnes desuden særskilte gebyrer, som dækker omkostninger til udlevering af emballage samt 
behandling af det indsamlede affald. Der beregnes særskilte gebyrer for de forskellige affaldstyper.
Genbrugsplads
Virksomhederne kan vælge to betalingsløsninger:

Betaling via et årsabonnement, som giver mulighed for at aflevere op til 200 kg. affald pr. år. Der 
betales fuld pris for den første bil, der tilmeldes pr. virksomhed. Virksomhedens evt. øvrige biler 
betaler et reduceret bidrag. Det bemærkes, at abonnementet giver adgang til at benytte 
genbrugspladser i Randers og [adresse]. 

SMS-ordning, hvor der betales et fast beløb pr. besøg. 
Det bemærkes, at frivillige foreninger, som har en lokal forankring i [adresse], og som er omfattet 
af den lovbundne adgang til at kunne hente effekter til direkte genbrug på genbrugspladserne, foreslås 
fritaget for kravet om betaling for erhvervsadgang til genbrugspladserne.
Øvrige ordninger
Arrangementer
Udkørsel og hjemtagning af beholdere til arrangementer (byfester, sportsstævner mv.) er i dag gratis og 
betales af alle brugere i [adresse]. I de seneste år har ordningen kostet 36.000 kr., hvilket svarer 
til ca. 2.800 kr. pr. arrangement. Der bruges 42 timer årligt på ordningen. 

Bestyrelsen for Favrskov Affald A/S foreslår, at der fremadrettet betales et gebyr, som beregnes ud 
fra de konkrete omkostninger til klargøring, udkørsel, hjemtagning, tømning samt behandling af det 
indsamlede affald. Samtidig vil der være krav om, at alt affaldet sorteres, som det sker ved 
almindelige boliger.
Ordninger der bortfalder
Storskrald
[adresse] har indtil nu haft en storskraldsordning. Denne foreslås nedlagt med virkning fra 2023. 
Den lastbil der hidtil er anvendt til afhentning af storskrald foreslås i stedet anvendt i en forsøgsordning 
med afhentning af asbest/tagplader fra husstande. 
Muligheden for afhentning af asbest/tagplader skal sikre arbejdsmiljøet for genbrugsvejlederne og borgerne 
på genbrugspladserne, da støv fra asbestaffald selv i små mængder er sundhedsskadeligt. Det er en 
forudsætning for indførelse af henteordningen for asbest, at henteordningen for storskrald bortfalder.
Den nuværende storskraldsordning drives internt med egen lastbil. Der anvendes ca. 370 timer om året på 
ordningen, og i 2021 kostede ordningen 335.000 kr. Hvert besøg koster ca. 760 kr. Når ordningen pålignes 
alle borgere, er prisen ca. 16 kr. pr. boligenhed.
Storskraldsordningen er ikke lovpligtig og er derfor valgfri for kommunerne. Det er meget forskelligt, om 
kommunerne har en storskraldsordning eller ej. I de kommuner, hvor der ikke er en storskraldordning, er 
der erhvervsaktører, der tilbyder afhentning af storskrald. 
Ordningen benyttes primært af borgere, som vurderes selv at have mulighed for at aflevere storskrald på 
genbrugspladsen, da der oftest er tale om affald, der kan være på en trailer eller en varevogn. Såfremt det 
ikke er muligt, er der flere muligheder for at bestille private affaldsaktører til afhentning af storskrald. 
Jeppe Carlsen i det offentlige rum
De nuværende affaldsbobler til emballage bortfalder, da borgerne nu får mulighed for at aflevere 10 
fraktioner ved deres husstand og derfor ikke har samme behov for affaldsbobler i det offentlige rum. 
Boblerne i det offentlige rum ønskes fremover brugt hos f.eks. boligforeninger ved indsamling af de 10 
fraktioner.
Forsamlingshuse, som de nuværende affaldsbobler ofte ligger i nærheden af, vil fremadrettet skulle betale 
for deres egen affaldsløsninger som erhverv.  
Kompost
Det foreslås, at ordningen med afhentning af gratis kompost på genbrugspladserne bortfalder. Det sker 
som konsekvens af, at Favrskov Affald A/S efter lukningen af [adresse] ikke længere har mulighed for at 
lave gratis kompost ud af borgernes haveaffald. Favrskov Affald A/S skal derfor købe kompost for at kunne 
udlevere det gratis på genbrugspladserne. 
Afsætning af [adresse] fra genbrugspladserne er i udbud lige nu, og ordningen med gratis kompost 
kan genindføres, såfremt en kommende aftager tilbyder aflevering af gratis kompost til genbrugspladserne.  
ØKONOMI
Vedtagelse af takstpolitikken vil betyde en mindre omfordeling af takstopkrævningen indenfor 
genbrugsplads- og genanvendelsesgebyrerne.
INDSTILLING
Direktøren for Job og Økonomi indstiller til Byrådet:
1.
At takstpolitikken for Favrskov Affald godkendes
BESLUTNING
Økonomiudvalget, 11. oktober 2022:
Fraværende: Ingen
Indstilles godkendt.
Byrådet, 25. oktober:
Fraværende: Weena Holst
Godkendt.
Bilag
1.
[adresse] for affaldsgebyrer (3427441)
